06/03/2015 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Convocatoria “XIV Certame de artes plásticas Isaac Díaz Pardo”

Continuando coa tradición de potenciar a produción artística na nosa provincia e en homenaxe ao gran creador polifacético cuxo nome suxire a creatividade e a contemporaneidade de Galicia, a Deputación da Coruña convoca o XIV Certame de artes plásticas “Ildefonso Salvador Juan Nath Campero”, de acordo coas seguintes Poderán participar todas as persoas galegas ou residentes en Galicia, que traballen no campo das artes plásticas. Cada artista poderá concorrer ao certame cun máximo de dúas obras. O certame ten por obxecto a exposición e a adquisición de obras por un importe total de 40.000 €. A temática e a técnica das obras serán libres; establecéndose os seguintes límites ás súas dimensións: * pintura e obra gráfica: 2 x 2 metros. * escultura: 2 x 2 x 1 metros e 70 kg As solicitudes serán presentadas no impreso que se facilitará no Rexistro Xeral, na Sección de Cultura e Deportes e na páxina web da Deputación: www.dicoruna.es, e virán achegadas da seguinte documentación: * Fotocopia do NIF do solicitante. * Unha foto de cada unha das obras presentadas. O tamaño das fotos será de 20 x 25, e virán montadas sobre soporte de folla de álbum, que levará en lugar ben visible os seguintes datos: nome do autor, domicilio, prezo da obra (incluídos os impostos), medidas e definición da técnica empregada. Tamén poderán presentarse en soporte informático, nun cd ou pendriver indicando no exterior o nome do autor. As imaxes deberán estar en formato JPEG. * O currículo do solicitante. O prazo de presentación das solicitudes iniciará o día seguinte ao da publicación da presente convocatoria no Boletín Oficial da Provincia, e rematará o 15 de mayo de 2015. As solicitudes serán presentadas no Rexistro Xeral da Deputación, Rúa Alférez Provisional, núm.2, 15006 A Coruña, na forma establecida no art.38.4 da Lei 30/1992, do réxime xurídico das administracións públicas e do procedemento administrativo común. O xurado estará presidido polo presidente da Deputación, e formarán parte del un representante da familia Díaz Pardo, a deputada presidenta da Comisión de Cultura, Educación, Deporte e Mocidade, e seis persoas de recoñecido prestixio no ámbito das artes plásticas. O xurado será nomeado polo presidente da Deputación, e actuará como secretario o da corporación ou o funcionario no que delegue. A composición do xurado será dada a coñecer con anterioridade á súa reunión, no taboleiro e na páxina web da Deputación, co fin de que se poidan interpor, se é o caso, os recursos legais pertinentes. O xurado actuará en pleno, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas redactarase a acta correspondente. O xurado non poderá declarar deserto o certame e presentará a súa proposta ao presidente da Deputación, que é o órgano competente para resolvelo. A decisión do xurado terá lugar no segundo semestre de 2015 e será publicada no taboleiro de anuncios e na páxina web da Deputación. O xurado, despois de ver as solicitudes e as fotografías presentadas, realizará unha primeira selección das obras. Os nomes dos autores e os títulos das obras que resulten seleccionadas serán publicados na páxina web da Deputación. As obras deberán estar debidamente identificadas na súa parte posterior, incluindo en calquera caso o seu título, nome do autor, prezos (incluídos os impostos correspondentes), medidas e técnica empregadas nelas, e serán enviadas ao colexio Calvo Sotelo, rúa Archer Milton Huntington 24, 15011 A Coruña, nas datas e horarios que, por medio da páxina web, sexa indicado. Serán por conta dos participantes os gastos de envío e de retorno, e o seguro dos riscos de transporte. Rematado o prazo de presentación dos orixinais das obras, o xurado realizará unha nova reunión para seleccionar as que serán incluídas nunha exposición, que percorrerá os concellos da provincia, ao longo dun prazo de tempo que non poderá superar os seis meses. Os autores cuxas obras estean na exposición recibirán tres exemplares do catálogo As obras que non sexan seleccionadas deberán ser retiradas polos seus autores no prazo dun mes, que se contará desde a notificación da decisión do xurado, dacordo co sinalado na base sexta da presenta convocatoria A proposta de adquisición das obras será feita dacordo co criterio do xurado, que valorará e seleccionará as que considere mellores, tendo en conta o límite presupostario sinalado na base segunda. A adquisición das obras será resolta polo presidente da Deputación, que atenderá para a súa aprobación, ao criterio que tivese constituído o fundamento do xurado para a súa decisión. As obras que sexan adquiridas serán obxecto das correspondentes actas de recepción e pasarán a formar parte do patrimonio da Deputación. Os autores deberán presentar as preceptivas facturas, nas que se farán constar os impostos que lles sexan de aplicación. A adquisición das obras supón a extinción do dereito de explotación polo seu autor, se ben permanecen inalterables os dereitos morais que a lexislación lles confire. As obras que non sexan adquiridas e formen parte da exposición, deberán ser retiradas polos interesados no prazo dun mes, que se contará desde a data da clausura da última exposición. A Deputación correrá cos gastos dos seguros das obras durante o tempo no que permanezan no seu poder, e sempre que este non supere os prazos sinalados para a súa retirada. Aquelas obras que non sexan retiradas nos prazos establecidos, serán devoltas aos seus autores polo medio de transporte que, segundo o criterio da Deputación, sexa considerado mellor, correndo os custos ao cargo daqueles. A Deputación da Coruña non se fai responsable do deterioro, perda, roubo, etc. que poidan sufrir no transporte as obras enviadas ao Certame. A participación nesta convocatoria, supón a total aceptación destas bases, así como a autorización á Deputación para incluír as obras seleccionadas no catálogo da exposición. A Coruña, 25 de febreiro de 2015 O Presidente O Secretario Diego Calvo Pouso José Luis Almau Supervía